ත්‍රිරෝද රථ රියැදුරන්ගේ ද වෙළෙඳ ප්‍රජාවගේ ද සහයෝගය මත මොරගහහේන ගෝනාපොළ මංසන්ධියේ 120 මාර්ගය අසල ඉදිකළ පොලිස් මුරපොළට අයත් කුටිය කාලයක පටන් වසා දමා ඇත.එමෙන්ම හොරණ පොලිස් බල ප්‍රදේශයට අයත් පොකුණුවිට හන්දියේ ඉදිකරන ලද මුරපොළට අයත් කුටියද දැනට වසාදමා ඇතැයි ප්‍රදේශවාසිහු පවසති.ප්‍රදේශවාසීන්ගේ සහයෝගයෙන් ගොඩනැඟු මුරකුටියෙහි පැත්තක වීදුරුවක් කිසියම් කෙනකු බිඳ දමා තිබේ.වීදියගොඩ ගම් හතට අයත් ජනතාවට කි. මී. 12ක් පමණ දුර ගෙවා මොරගහහේන පොලිස් ස්ථානයට යෑම අපහසු හෙයින් වීදියගොඩ හන්දියට පොලිස් මුරපොළක් ලබාදෙන්න යැයි හොරණ ප්‍රාදේශීය සභා මන්ත්‍රී රෝහණ පීරිස් මහතා පවසයි.ඒ අතර ඉංගිරිය පොලිස් බල ප්‍රදේශයට අයත් හඳපාන්ගොඩ උප නගරයට පොලිස් මුරපොළක් ලබා දෙන්නැයි ප්‍රදේශවාසීහු පවසති.